Algeria Republica Democràtega Popolare de Algeria Al Jumhūriyya al Jazā'iriyya ad Dīmuqrāţiyya al-Sha'biyya L'Alzerìa o Algeria, ofisialmente el xe no Stato de l'Africa del nord e fa parte del Maghreb. La confina co la Tunisia, la Libia, el Nizer, el Mali, la Mauritania, el teritorio del Sahara osidental e el Maroco. El nome Algeria vien dal nome de la cavedal , che vol dire le ìzołe. Na olta ghera quatro ìzołe rente de la costa, le se ciamava , le ìzołe de Bani Mazghanna. Da sto nome l'è vegnù al-Jazir, a l'eoropea Algeri. L'Algeria la xe la prima nasion africana par grandeza. La majoria del teritorio fa parte del deserto del Sahara. Al sud ghe la catena de l'Atlas e l'altipian de Ahaggar. La costa xe colinosa e con pochi porti naturali. El teritorio che ancò conosemo come Algeria xe stà abità sin da i tempi preistorici. I primi abitanti certi xe i . Sta nasion ga abità l'Algeria fin da diese secoli prima de Cristo. I greci i le ciamava - senza cultura - da do vien el nome berberi. Con la cresita de la potensa de Cartagine, i berberi i xe stà sotomesi, fin al tempo de le Guere Puniche quandi i berberi ga fondà el regno de la Numidia. I romani ga conquistà la Numidia inte el 200 AC e ga mantegnù el control fin a l'arivo de i vandali. Dopo i vandali, el imperator de Bisanzio controlaa la rejon fin a l'arivo de i arabi inte el secolo VIII de la nostra era. Co i arabi e rivà in tel nord de l'Africa, i berberi ga resistio l'invasion, anca se i ga cetà la fede islamica. La dinastia berbera de i Rustamidi ga unificà l'Algeria e conquistà l'Egito. Le dinastie seguenti, i Almoravidi e i Almohadi, ga regnà e portà la pace. Dopo la fin del periodo de i almohadi, le dinastie tunisine , marochine e algerine i ga combatuo par el control de la rejone. I spagnoli i controlaa la costa ne i secoli XV e XVI. I francexi ga invaso Algeri in tel 1830. La guera de conquista la fu longa e vilenta, el 30% de la oppolasion civile xe stà copà da i francexi. I emiri Abdelkader, Ahmed Bey e Fatma N'Soumer ga guidà la resistenza che la durò fin al 1902. I francexi ga confiscà la tera comune e ghe la data a i coloni francexi, italiani e spagnoli. La produsion agricola la crescea, ma la popołasion locale l'è diventà poareta e senza tera. Tuti i bianchi e i ebrei sefardici xe stà reconosù come citadini francexi, mentre la magioranza musulmana no la ga recevù nisun riconosimento. En tel 1954, el Fronte Nasional de Liberasion ga tacà la guerilia contro i francexi. La guera l'è finia inte el 1962 co l'indipendenza de l'Algeria. El primo presidente xe stà Ahmed Ben Bella, che ga perso la presidenza durante el colpo de Stato de Houari Boumédienne in tel 1965. Boumédienne ga nasionalizà la tera e la produsion agricola. Soto de lu, el paexe sa meso inte el movimento dei i paexi non alineadi, e ga scomizià la guera freda col Maroco. Co la morte de Boumédienne inte el 1978, Chadli Bendjedid l'è salì al poder. Soto de lu, i berberi ga scominsià a domandare i so diriti e i integralisti islamici volea la sheria . Le proteste de piasa e ne le uiversità ga portà a la fin del partio unico inte el 1988 e a le nove elesioni in tel 1991. I islamici ga vinto le elesioni e l'esercito l'è intervegnù. La guera civil xe scominzià così, i islamici contro l'esercito e altri grupi. En diexe ani, pì de dozentomila persone xe morte par la violenza. Inte el 1999, Abdelaziz Bouteflika fu eleto presidente e la guera civile l'è finia dopo un par de ani.